โรงเรียนหาดใหญ่พิทยาคม

โรงเรียนหาดใหญ่พิทยาคม  (อักษรย่อ: ญ.พ.) เป็นโรงเรียนมัธยมศึกษาขนาดกลางสังกัดสำนักงานเขตพื้นที่การศึกษามัธยมศึกษาสงขลา สตูล  สำนักงานการศึกษาขั้นพื้นฐาน ได้ประกาศจัดตั้งโดยกระทรวงศึกษาธิการ เมื่อวันที่ 23 มีนาคม พ.ศ. 2538 ณ บ้านพรุเตาะ หมู่ที่ 4 ตำบลทุ่งใหญ่ อำเภอหาดใหญ่ จังหวัดสงขลา มีเนื้อที่จำนวน 59 ไร่ 17 ตารางวา ประกอบด้วยอาคารเรียน 2 หลัง และอาคารเรียนชั่วคราว 3 หลัง ปัจจุบันมีนักเรียนประมาณ 479 คน

**ประวัติการก่อตั้งโรงเรียน**
โรงเรียนหาดใหญ่พิทยาคม อำเภอหาดใหญ่ จังหวัดสงขลา เป็นโรงเรียนมัธยมศึกษาขนาดกลางสังกัดสำนักงานเขตพื้นที่การศึกษามัธยมศึกษาสงขลา สตูล สำนักงานการศึกษาขั้นพื้นฐาน ได้ประกาศจัดตั้งโดยกระทรวงศึกษาธิการ เมื่อวันที่ 23 มีนาคม พ.ศ. 2538 ณ บ้านพรุเตาะ หมู่ที่ 4 ตำบลทุ่งใหญ่ อำเภอหาดใหญ่ จังหวัดสงขลา ในพื้นที่รกร้างว่างเปล่า จำนวน 59 ไร่ 17 ตารางวา ซึ่งได้รับการสนับสนุนและผลักดัน ให้ใช้เป็นสถานที่จัดตั้งโรงเรียนโดย นายเฉลียว แก้วสิ้นสุด กำนันตำบลทุ่งใหญ่ นายสมพร ช่วยกุลผู้ใหญ่บ้านหมู่ที่ 4 ตำบลทุ่งใหญ่และสมาชิกตำบลทุ่งใหญ่
*5 เมษายน พ.ศ. 2538 สำนักงานสามัญศึกษาจังหวัดสงขลา ได้แต่งตั้งนายเปรม กัลหะรัตน์ ผู้ช่วยผู้อำนวยการสามัญศึกษาจังหวัดสงขลาให้ปฏิบัติหน้าที่ในฐานะผู้บริหาร
*25 พฤษภาคม พ.ศ. 2538 กรมสามัญศึกษา ได้แต่งตั้งนายเปรม กัลหะรัตน์ ให้รักษาการในตำแหน่งครูใหญ่โรงเรียนหาดใหญ่พิทยาคม
*พ.ศ. 2538 เปิดสอนระดับชั้น ม.1 เป็นปีการศึกษาแรก เข้าเรียนตามโครงการขยายโอกาสทางการ ศึกษาระดับมัธยมศึกษาตอนต้น กรมสามัญศึกษา มีนักเรียนจำนวน 92 คน มีครูจำนวน 9 คน ซึ่งทำการสอน ณ อาคารชั่วคราว โดยใช้กุฏิพระของวัดน้ำน้อยนอก หมู่ที่ 1 ตำบลน้ำน้อย อำเภอหาดใหญ่ จังหวัดสงขลา โดยได้รับความอนุเคราะห์จากพระฮ่วนอริโยซึ่งในขณะนั้นได้รักษาการเจ้าอาวาสวัดน้ำน้อยนอก
*พ.ศ. 2539 เปิดสอนระดับชั้น ม.1-ม.2 และโรงเรียนได้ย้ายมาทำการเรียนการสอนในพื้นที่โรงเรียนปัจจุบันโดยอาศัยอาคารเรียนชั่วคราวซึ่งประชาชนตำบลทุ่งใหญ่และครูได้ช่วยกันจัดสร้างขึ้นจำนวน 2 หลัง มีนักเรียนจำนวน 224 คน มีครูจำนวน 30 คน นักการภารโรงจำนวน 1 ยามจำนวน 1 คน และอัตราจ้างจำนวน 1 คน
*พ.ศ. 2540 เปิดสอนระดับชั้น ม.4 เป็นปีแรก จำนวน 1 ห้องเรียน ซึ่งมีนักเรียนจำนวน 51 คน รวมจำนวนนักเรียนทั้งหมด 591 คน ครูจำนวน 30 คน นักการภารโรงจำนวน 1 ยามจำนวน 1 คน และอัตราจ้างจำนวน 1 คน
*พ.ศ. 2541 เปิดสอนระดับชั้น ม.1-ม.5 มีจำนวนนักเรียนทั้งหมด 876 คน ครูจำนวน 47 คน นักการภารโรงจำนวน 1 ยามจำนวน 1 คน และอัตราจ้างจำนวน 1 คน
*พ.ศ. 2542 เปิดสอนระดับชั้น ม.1-ม.6 จำนวนนักเรียน 1,203 คน ครูจำนวน 65 คน นักการภารโรงจำนวน 1 คน ยามจำนวน 1 คน และอัตราจ้างจำนวน 1 คน
*พ.ศ. 2543 เปิดสอนระดับชั้น ม.1-ม.6 จำนวนนักเรียน 1,115 คน ครูจำนวน 79 คน นักการภารโรงจำนวน 1 คน ยามจำนวน 1 คน
*พ.ศ. 2544 เปิดสอนระดับชั้น ม.1-ม.6 จำนวนนักเรียน 1,119 คน ครูจำนวน 79 คน นักการภารโรงจำนวน 1 คน ยามจำนวน 1 คน
*พ.ศ. 2545 เปิดสอนระดับชั้น ม.1-ม.6 จำนวนนักเรียน 1,193 คน ครูจำนวน 75 คน นักการภารโรงจำนวน 1 คน ยามจำนวน 1 คน
*พ.ศ. 2546 เปิดสอนระดับชั้น ม.1-ม.6 จำนวนนักเรียน 1,245 คน ครูจำนวน 75 คน นักการภารโรงจำนวน 1 คน ยามจำนวน 1 คน ลูกจ้างชั่วคราว 5 คน
*พ.ศ. 2547 เปิดสอนระดับชั้น ม.1-ม.6 จำนวนนักเรียน 1,200 คน ครูจำนวน 75 คน นักการภารโรงจำนวน 1 คน ยามจำนวน 1 คน ลูกจ้างชั่วคราว 6 คน
*พ.ศ. 2548 เปิดสอนระดับชั้น ม.1-ม.6 จำนวนนักเรียน 1,192 คน ครูจำนวน 71 คน นักการภารโรงจำนวน 1 คน ยามจำนวน 1 คน ลูกจ้างชั่วคราว 6 คน
*พ.ศ. 2549 เปิดสอนระดับชั้น ม.1-ม.6 จำนวนนักเรียน 1,065 คน ครูจำนวน 71 คน นักการภารโรงจำนวน 1 คน ยามจำนวน 1 คน ลูกจ้างชั่วคราว 6 คน
*พ.ศ. 2550 เปิดสอนระดับชั้น ม.1-ม.6 จำนวนนักเรียน 1,035 คน ครูจำนวน 72 คน นักการภารโรงจำนวน 1 คน ยามจำนวน 1 คน ลูกจ้างชั่วคราว 6 คน

**แหล่งข้อมูลอื่น**
  เว็บไซต์โรงเรียนหาดใหญ่พิทยาคม date=2009-01-23 
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาสงขลา สตูล
หมวดหมู่:โรงเรียนในอำเภอหาดใหญ่
หมวดหมู่:โรงเรียนที่ก่อตั้งในปี พ.ศ. 2538